วัดอมรินทราราม เป็นวัดโบราณ เดิมชื่อว่า วัดบางหว้าน้อย กรมพระราชวังบวรสถานพิมุข โปรดให้สร้างและปฏิสังขรณ์ใหม่ทั้งพระอาราม คือ สร้างพระอุโบสถ พระระเบียง วิหาร กำแพงแก้ว ศาลาราย หอระฆัง หอไตร หอสวดมนต์ ศาลาการเปรียญ กุฏิ เสนาสนะ และถนนในพระอาราม พระบาทสมเด็จพระพุทธยอดฟ้าจุฬโลก ได้พระราชทานนามใหม่ว่า วัดอมรินทราราม และโปรดให้ สร้างพระอุโบสถที่สร้างค้างอยู่ต่อไปจนสำเร็จ ต่อมาพระบาทสมเด็จพระนั่งเกล้าเจ้าอยู่หัว โปรดให้ปฏิสังขรณ์พระอุโบสถ พระระเบียง พระวิหาร และสิ่งอื่น 1 รวมทั้งโปรดให้สร้างกูฏิเพิ่มเติมอีกหลายห้อง การปฏิสังชรณ์ได้ทำต่อเนื่องมาทุกยุคของเจ้าอาวาสแต่ละรูป รวมทั้งพระบรมราชวงศ์ ข้าราชบริพารและราษฎรผู้มีจิตศรัทธา บริจาคทรัพย์บูรณปฏิสังขรณ์วัดอมรินทรารามมาด้วยดีจนถึงปัจจุบันนี้ สถานะและที่ตั้ง วัดอมรินทราราม เป็นพระอารามหลวงชั้นตรี ชนิดวรวิหาร ตั้งอยู่เลขที่ ๕๖๖ แขวงศิริราช เขตบางกอกน้อย กรุงเทพมหานคร มีที่ดินตั้งวัด เนื้อที่ ๒๒ ไร่ ๓ งาน ๗๒ ตารางวา วัดอมรินทราราม. (๒๕๖๔). ใน พระอารามหลวง เล่ม ๑. (พิมพ์ครั้งที่ ๒). (น.๒๓๗-๒๓๙). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix